Silent Nation

Το Silent Nation είναι το ένατο στούντιο άλμπουμ του βρετανικού ροκ συγκροτήματος Asia, το οποίο κυκλοφόρησε το 2004. Αποτέλεσε το τελευταίο άλμπουμ με τον τραγουδιστή και μπασίστα Τζον Πάιν, πριν από την επανένωση της αρχικής σύνθεσης το 2006.

 Παραγωγή 
Το Silent Nation ηχογραφήθηκε στο Clear Lake Audio στο Βόρειο Χόλιγουντ του Λος Άντζελες. Η παραγωγή, ηχοληψία και μίξη έγιναν αποκλειστικά από τον Πάιν. Το άλμπουμ περιλαμβάνει μια σταθερή σύνθεση η οποία αποτελείται από τους Πάιν, τον πληκτρά Τζεφ Ντάουνς, τον κιθαρίστα Γκάθρι Γκόβαν και τον ντράμερ Κρις Σλέιντ, η οποία είχε επιτευχθεί κατά τη διάρκεια των ηχογραφήσεων για το προηγούμενο άλμπουμ του συγκροτήματος, Aura (2001). Οι πρώτες συνεδρίες σύνθεσης έγιναν με τον κιθαρίστα και μελλοντικό μέλος του συγκροτήματος Μπίλι Σέργουντ και τον ντράμερ Τζέι Σκέλεν. Τελικά, δύο κομμάτια, τα "Ghost in the Mirror" και "I Will Be There for You", που συνέγραψε ο Σέργουντ, συμπεριλήφθηκαν στο τελικό άλμπουμ. Τα "Darkness Day" και "The Prophet" ανακοινώθηκαν αρχικά με τους τίτλους: "The Sun Don't Shine" και "Sail Away", αντίστοιχα. Μια πρώιμη λίστα τραγουδιών περιελάμβανε το "Long and Lonely Ride", ωστόσο δεν συμπεριλήφθηκε στο τελικό άλμπουμ καθώς δεν ολοκληρώθηκε εγκαίρως. Ο βασικός στιχουργός του άλμπουμ ήταν ο Πάιν. Οι στίχοι βασίζονται ουσιαστικά στην ιδέα της συγκέντρωσης της εξουσίας στον σύγχρονο κόσμο, που στερεί το δικαίωμα ψήφου από το ευρύ κοινό. 

Το άλμπουμ έσπασε την παράδοση που είχαν οι στούντιο ηχογραφήσεις των Asia, οι οποίες ξεκινούσαν με μια λέξη που άρχιζε και τελείωνε με το γράμμα "a". Εξαίρεση αποτελεί το Rare (1999), μια συλλογή ορχηστρικής μουσικής, που συντέθηκε μόνο από τους Πάιν και Ντάουνς και ως εκ τούτου, μπορεί να θεωρηθεί ως το σόλο άλμπουμ τους. Το Silent Nation είναι επίσης το πρώτο άλμπουμ που περιλαμβάνει φωτογραφία και όχι εικονογράφηση, όπως ήταν το σήμα κατατεθέν των Asia.

 Κυκλοφορία 
Το Silent Nation κυκλοφόρησε στις 31 Αυγούστου 2004 από την Inside Out Music σε μορφή CD και σε ειδική έκδοση CD/DVD-Video (που παρουσιάζει την παρασκευή του άλμπουμ).  Στην Ιαπωνία, αυτό έγινε διαθέσιμο στις 22 Σεπτεμβρίου 2004 μέσω της Victor και περιλάμβανε το "Rise" ως επιπλέον τραγούδι.

 Υποδοχή 
Οι κριτικές που έλαβε το Silent Nation αποτελούνταν από ανάμεικτες μέχρι θετικές. Η Ελένη Μουράτογλου έγραψε μια διθυραμβική κριτική για το Metal Temple το 2004: «Ταλέντο, ωριμότητα, έμπνευση. Η κρίση έμοιαζε δύσκολη στην αρχή. Αλλά τώρα μένει μόνο ένα πράγμα να πω. Ο τίτλος δεν ξεκινάει πια με "Α", αλλά τους δίνω ένα Α+. Ζήτω οι Asia!»  Ο Στιβ Πέτενγκιλ έδωσε στο άλμπουμ 3 1/2 αστέρια στα 5 γράφοντας στο Sea of Tranquility, δήλωσε πως: «Δεν είμαι ακριβώς σίγουρος ποιος ή τι απαρτίζει ένα κοινό των Asia αυτές τις μέρες, αλλά για όσους έχουν ακολουθήσει το συγκρότημα μέσα στα χρόνια, θα πρέπει να είναι ευχαριστημένοι με το Silent Nation. Είναι πολύ καλύτερο από το γλυκανάλατο άλμπουμ Aura του 2001. Παρόλο που ένα καλύτερο εξώφυλλο (πού είναι ο Ρότζερ Ντιν;!) μπορεί να βοηθήσει τις πωλήσεις, οι Asia δεν έχουν βγει ακόμα από το παιχνίδι». Ο Αλφόνσο Αλγκόρα της ιστοσελίδας κριτικών Progvisions είδε επίσης το άλμπουμ ως αξιοπρεπές, γράφοντας «Αν και θα μπορούσες να σκεφτείς ότι το άλμπουμ δεν αξίζει αφού κοιτάξεις την βαθμολογία, νομίζω ότι οι παλιοί οπαδοί των Asia θα μπορούσαν να δώσουν σε αυτό το συγκρότημα μια ευκαιρία μετά τα τελευταία φιάσκο. Φυσικά, αυτοί στους οποίους δεν αρέσουν οι εύκολοι στην ακρόαση progressive (¿?) ήχοι δεν θα μείνουν ευχαριστημένοι από αυτό το άλμπουμ. Αλλά αν σας αρέσουν οι Asia, οι Saga και αυτού του είδους οι μπάντες οι οποίες συνδυάζουν δημοφιλή μουσική (ποπ ή AOR) με progressive ήχους και νομίζατε ότι οι Asia είχαν σταματήσει να είναι ένα καλό συγκρότημα, θα περάσετε καλά ακούγοντας αυτό το άλμπουμ, το οποίο είναι μακράν καλύτερο από όλα τα υπόλοιπα που έγιναν κατά την εποχή του Πάιν.»  Η Sputnikmusic, από την άλλη, ήταν σε σημαντικό βαθμό λιγότερο επιεικής με μια περισσότερο σκληρή προσέγγιση σε σχέση με την πλειοψηφία. «Η μουσική μέχρι αυτό το σημείο πέθαινε: το Arena ήταν το τελευταίο άλμπουμ που είχε κάτι καλό. Θα μπορούσε να είναι το πιο θλιβερό πράγμα στην ιστορία του συγκροτήματος από τότε που αποφάσισαν να σταματήσουν την μουσική που ακολουθούσε το κυρίαρχο ρεύμα.» 

 Λίστα κομματιών 

 Προσωπικό 

 Asia 

 Τζεφ Ντάουνς – πλήκτρα, κρουστά
 Τζον Πάιν – φωνητικά, κιθάρα, μπάσο, παραγωγός, μηχανικός ήχου, μηχανικός μίξης ήχου
 Γκάθρι Γκόβαν – κιθάρες
 Κρις Σλέιντ – ντραμς

 Επιπλέον μουσικοί 

 Κιμ Νίλσεν Πάρσονς – μπάσο (στο "I Will Be There for You")
 Μπίλι Σέργουντ – κιθάρες, μπάσο
 Αντ Γκλιν – κιθάρες
 Τζέι Σκέλεν – ντραμς

 Τεχνικό προσωπικό 

 Έντι Σχρέιερ – μηχανικός mastering (στο Oasis Mastering, Studio City, Λος Άντζελες)
 Τόμας Έβερχαρντ – εικαστικό έργο, διάταξη
 Ρόμπερτ Τζον – φωτογραφία
 Τζιν Κίρκλαντ – φωτογραφία
 Έις Τραμπ – ζωντανή φωτογραφία
 Μπίλι Γουάιτ – ψηφιακή τέχνη
 Ρότζερ Ντιν – λογότυπο των Asia

 Charts 
Chart (2004) Κορυφαία θέση 

 Παραπομπές 

Κατηγορία:Άλμπουμ του 2004
Κατηγορία:Άλμπουμ των Asia